Dɛn na Mɛtumi Abɔ Ho Mpae?
Nea Bible ka
Wobɛtumi abɔ biribiara a ɛne Onyankopɔn apɛde hyia ho mpae sɛnea Bible aka no. Bible se: “
Biribiara a yebisa sɛnea [Onyankopɔn apɛde] te no, otie yɛn.” (1 Yohane 5:14) Wobɛtumi de wo haw ato Onyankopɔn anim anaa? Aane. Bible ka sɛ: “
Munyi mo koma mu nsɛm adi nkyerɛ [Onyankopɔn].”
Nneɛma a wobɛtumi abɔ ho mpae no bi ni:
Wobɛtumi asrɛ Onyankopɔn sɛ ɔmma wonnya gyidi.
—Luka 17:5.
Wobɛtumi asrɛ Onyankopɔn sɛ ɔmfa ne honhom kronkron anaa ne tumi mmoa wo na yɛ nea ɛteɛ.
—Luka 11:13.
Wobɛtumi asrɛ Onyankopɔn sɛ ɔmma wo ahoɔden a wode bɛgyina ɔhaw ne sɔhwɛ ano.
—Filipifo 4:13.
Wobɛtumi asrɛ Onyankopɔn sɛ ɔmma wo asomdwoe ne akomatɔyam.
—Filipifo 4:6, 7.
Wobɛtumi asrɛ Onyankopɔn sɛ ɔmma wo nyansa a wode bɛsisi gyinae pa.
—Yakobo 1:5.
Wobɛtumi asrɛ Onyankopɔn sɛ ɔmma wonnya nea wo hia no da biara.
—Mateo 6:11.
Wobɛtumi asrɛ Onyankopɔn sɛ ɔmfa wo bɔne nkyɛ wo.
—Mateo 6:12.
twi_Latn twi_Latn twi_Latn twi_Latn twi_Latn twi_Latn twi_Latn cjk_Latn twi_Latn cjk_Latn twi_Latn twi_Latn twi_Latn twi_Latn twi_Latn lug_Latn twi_Latn ayr_Latn twi_Latn ayr_Latn